b"\n_START_ARTICLE_\nReserva \xc3\xadndia\n_START_PARAGRAPH_\nLes reserves \xc3\xadndies s\xc3\xb3n territoris dels EUA i del Canad\xc3\xa0 que encara actualment es troben sota sobirania limitada de les tribus amer\xc3\xadndies, els quals hi poden, entre altres activitats, obrir casinos i locals de joc, activitats prohibides a molts estats._NEWLINE_Pel que fa als dels EUA, la gran majoria s\xc3\xb3n considerades servant nations (nacions dom\xc3\xa8stiques) i la seva administraci\xc3\xb3 \xc3\xa9s encarregada al Ministeri d'Interior mitjan\xc3\xa7ant el Bureau of Indian Affairs (BIA).\n_START_SECTION_\nReserves als EUA\n_START_PARAGRAPH_\nEs calcula que el territori de les reserves federals als EUA sumava 365.000\xc2\xa0km\xc2\xb2 (el 4% del territori dels EUA). La BIA ha dividit l'administraci\xc3\xb3 de les reserves en 11 ag\xc3\xa8ncies. Les zones funcionen com a mitjancers entre l'indi i la\xc2\xa0BIA, per\xc3\xb2 sovint manquen cooperaci\xc3\xb3 i diners. Cada zona es divideix en ag\xc3\xa8ncies, una per cada tribu gran, i les petites s'agrupen en una de general, com l'Ag\xc3\xa8ncia Everett per als\xc2\xa0Puget Sound Salish. L'ag\xc3\xa8ncia s'encarrega de distribuir les racions, nomenar interlocutors i la policia ind\xc3\xadgena, tots els serveis llevat els m\xc3\xa8dics.\n_START_SECTION_\nMinneapolis\n_START_PARAGRAPH_\nCompr\xc3\xa8n les reserves dels estats de:\n_START_SECTION_\nIowa\n_START_PARAGRAPH_\nA Iowa nom\xc3\xa9s hi ha 3.500 acres de la reserva Mesquakie de Tama County, pertanyent als sauk i fox.\n_START_SECTION_\nAberdeen\n_START_PARAGRAPH_\nCompr\xc3\xa8n les reserves dels estats de:\n_START_SECTION_\nDakota del Sud\n_START_PARAGRAPH_\nEl territori de les reserves de Dakota del Sud compr\xc3\xa8n 2.399.531 acres per tribu m\xc3\xa9s 2.121.188 acres invididuals. En total, 5.024\xc2\xa0km\xc2\xb2 dels indis i 24.114\xc2\xa0km\xc2\xb2 m\xc3\xa9s en mans de la BIA. S\xc3\xb3n dividits en vuit reserves en mans dels diverses faccions dels sioux teton: Standing Rock, Cheyenne River, Lower Brul\xc3\xa9, Pine Ridge, Rosebud, Sisseton-Wahpeton, Yankton i Crow Creek.\n_START_SECTION_\nBillings\n_START_PARAGRAPH_\nCompr\xc3\xa8n les reserves dels estats de:\n_START_SECTION_\nWyoming\n_START_PARAGRAPH_\nEl territori de les reserves de Wyoming amb 1.598.075 acres tribals i 101.537 m\xc3\xa9s individuals, que suposen uns 7.500 kil\xc3\xb2metres quadrats. Nom\xc3\xa9s hi ha una reserva, la de Wind River, i hi viuen arapaho, xoixon windriver i alguns xeienes.\n_START_SECTION_\nMuskogee\n_START_PARAGRAPH_\nAquesta ag\xc3\xa8ncia gestiona les terres de les Cinc Tribus Civilitzades d'Oklahoma: creek, choctaw, chickasaw, cherokee i seminola.\n_START_SECTION_\nAndarko\n_START_PARAGRAPH_\nCreada per a la resta de les tribus d'Oklahoma, amb 96.839 acres per tribu m\xc3\xa9s 1.005.165 acres individuals repartits entre les reserves Osage i Fort Sill, on encara hi viuen alguns kiowa, comanxe, xeiene i arapaho. Tamb\xc3\xa9 se li han adscrit les reserves de Kansas, on hi ha hi ha 7.219 acres per tribu i 23.763 acres inviduals, dividits en quatre reserves (Potawatomi, Kickapoo, Iowa i Mesquakie. M\xc3\xa9s tard hi adscriviren els choctaw de Mississip\xc3\xad.\n_START_SECTION_\nPortland\n_START_PARAGRAPH_\nCompr\xc3\xa8n les reserves de:\n_START_SECTION_\nJuneau\n_START_PARAGRAPH_\nFou creada per a les reserves d'Alaska, tant inuit i aleut com amer\xc3\xadndies, amb 86.773 acres per tribu m\xc3\xa9s 1.265.432 acres individuals, dividits entre la reserva Unalakleet i els terres individuals inuit.\n_START_SECTION_\nWashington DC\n_START_PARAGRAPH_\nCreada per als indis de l'Est del Mississippi, com els seminola de Florida i l'Easter Band Cherokee de Carolina del Nord.\n_START_SECTION_\nTribus no federals\n_START_PARAGRAPH_\nHi ha tribus, per\xc3\xb2, que no depenen de la BIA, sin\xc3\xb3 dels Estats als quals resideixen, com els tigua d'El Paso, adscrits a l'Estat de Texas, i les tribus de la Confederaci\xc3\xb3 Iroquesa, que depenen del de Nova York."